שיר נוסף מתוך הפרויקט המשותף לזמרת היוצרת מיקה קרני והמפיק המוזיקלי חן מצגר. כך מיקה על השיר החדש – "את סאלאם בומביי כתבתי בדרכי מהאולפן הביתה. בעודי חולפת על פרישמן פינת הירקון , איפה שהיה פעם קולנוע פריז המיתולוגי ראיתי לראשונה את הסרט סאלאם בומביי. הייתי נערה בסוף שנות ה80 של תל אביב היפה, הגדולה, המפתה… וקניתי בסוף ההקרנה של הסרט קלטת עם פס הקול המדהים והמבריק שהלחין המוזיקאי ההודי הענק ד"ר סוברמניאם. לא חלמתי אז שיום אחד אני אכתוב שיר בשם סאלם בומביי ושהלחן של הפזמון שלו יהיה המנגינה הראשית שמלווה את הסרט המרגש הזה. כבוד ענק בשבילי שד"ר סוברמניאם אהב את השיר והסכים לשיתוף הפעולה המרגש הזה. סאלאם בומביי הוא שיר אהבה וגעגוע לתל אביב של פעם לאהבה הגדולה שהיתה לי ולהודו האהובה" על הקליפ אחראי הבמאי עמרי קסטן.
השיר החדש של שמעון נכתב על ידי סתיו בגר וסהר חגי בהלחנה משותפת לשמעון וסתיו שגם הפיק. צליל חצוצרות מוביל את השירה השמחה של בוסקילה למחוזות הנעים בין הסלסול המזרחי ללטינו השוטף את העולם, שיר חביב שמבקש להרקיד ולשמח. על הקליפ אחראי מורן קריב.
שיר נוסף מתוך אלבומה הרביעי המתגבש של אתי ביטון, נכתב והולחן על ידה בהפקתו המוזיקלית של מאור שטרית. אתי נעה בתוך מחוזות הז'אנר ומגישה "על בטוח" מתכון מוצלח של טקסט ולחן שתופסים ומתנגנים גם אחרי שהשיר תם… על הקליפ המלווה את השיר אחראי עידן דמרי.
השיר החדש כשמו כן הוא, עם פתיחת דף חש בחייו של אברהם, הפעם הוא חובר לתמלילן אבי אוחיון והשניים כותבים ומלחינים את השיר במשותף בהפקתו המוזיקלית של מתן דרור. השיר נכתב במדויק לסגנון המוזיקלי והצליל המאפיין את אברהם עם קריצה קטנטנה ונגיעות תזמור אוריינטלי. על הקליפ אחראים דור ששון ונועם שובל.
עדן נוחת על קו הסיום של הפרויקט ומניח לפנינו אלבום חדש "שמישהו יעצור אותי" הכולל תריסר רצועות של שירים, ביניהם מצוי גם השיר "זה בא אליי בלילה" אותו תמלל והלחין עדן בהפקתו המוזיקלית של יעקב למאי. השיר מוגש בלוויית קליפ שבויים בידי לירן סגל. עדן תופס את המקום המכובד בסצנת הפופ המזרח תיכוני כאחד האמנים המבטיחים בדור החדש!!